বাঁকুড়ায় বাড়ছে ভোট উত্তাপ, ঢাক বাজিয়ে বিজেপিকে বিসর্জনের হুঙ্কার অরূপের

বাকুঁড়া: শাসক বিরোধী যুদ্ধ (Bjp TMC Clash) অব্যাহত। এরইমধ্যে, পাখির চোখ ২০২৬-র নির্বাচন (Election)। তার আগে, প্রতিবাদ কর্মসূচীতে ঢাক বাজিয়ে বিজেপিকে (Bjp) বিসর্জনের হুংকার তৃণমূল সাংসদের। পাল্টা ঢাক বাজিয়ে চোর তৃণমূলকে বিসর্জন দেওয়ার হুংকার বিজেপির।

ভোট উত্তাপের পারদে ক্রমশ উত্তপ্ত হচ্ছে লাল মাটির জেলা। ২০২৬ এর নির্বাচনকে পাখির চোখ করে জোর টক্কর শাসক বিরোধী শিবিরে। দুই যুযুধান শিবিরের প্রতিবাদের আন্দোলনে ফের ভোট উত্তাপ বাড়ল বাঁকুড়ায়৷ মঙ্গলবার বিকেলে বাঁকুড়া শহরে প্রতিবাদের আন্দোলনে নিজে ঢাক বাজিয়ে তৃণমূল সাংসদ অরূপ চক্রবর্তী ঘোষনা করেন “মা দুর্গার আগমনে বিজেপির বিসর্জনের ঢাক বেজে গেছে। পাল্টা তৃণমূল সাংসদকে কটাক্ষ করে বিজেপির শ্লোগান ” মা দুর্গার আগমনে, চোর তৃণমূলের বিসর্জনের ঢাক বেজে গেছে।

আরও পড়ুন: শুরু হচ্ছে জিএসটি কাউন্সিল বৈঠক, কী বিষয় নিয়ে আলোচনা হওয়ার সম্ভাবনা?

আক্রমণ পাল্টা আক্রমনে শুরু হচ্ছে ভোটযু্দ্ধ। একদিকে ক্ষমতা টিকিয়ে রাখা অন্যদিকে ক্ষমতা কেড়ে নেওয়ার জোর লড়াই দুই যুযুধান শিবিরের। প্রতিবাদ আন্দোলনের মঞ্চ থেকেই একে অপরের বিরুদ্ধে আক্রমন পালটা আক্রমনে শাসক ও বিরোধী শিবির। মঙ্গলবার বিকেলে বাঁকুড়ার মাচানতলায় মেয়ো রোডের ঘটনার প্রতিবাদ কর্মসূচীতে বাঁকুড়ার তৃণমূল সাংসদ অরূপ চক্রবর্তী প্রকাশ্য সভায় বলেন, দুর্গাপুজোয় যেমন ঢাক বাজে এবার বিজেপির পিছনে ঢাক বাজিয়ে বিসর্জন দিতে হবে। তারপরেই নিজে ঢাক বাজিয়ে তিনি বলেন, ” মা দুর্গার আগমন, বিজেপির বিসর্জন”। অন্যদিকে সেনাবাহিনীকে হেনস্থার প্রতিবাদে বাঁকুড়ার লালবাজারে পাল্টা প্রতিবাদ সভা করে বিজেপি। এদিনের বিজেপির প্রতিবাদ সভাতেও তৃণমূলকে আক্রমন করে স্লোগান তোলে বিজেপি ” মা দুর্গার আমগন, চোর তৃণমূলের বিসর্জন”।